**ประวัติวัดชัยสว่าง (บ้านจังเอิน) หมู่ 5**

**ตำบลเมืองหลวง อำเภอห้วยทับทัน จังหวัดศรีสะเกษ**

วัดชัยสว่าง เดิมชื่อว่าวัดบ้านอังเอิน ตั้งขึ้นเมื่อประมาณ พ.ศ. 2429 ลักษณะเป็นสำนักสงฆ์ อาคารหลังไม้มุ่งด้วยหญ้าคาใช้กกสานขัดแตะเป็นฝากั้น ตั้งอยู่ทางทิศตะวันออกเฉียงใต้ของหมู่บ้านจังเอิน มีพระภิกษุสามเณรจำพรรษา อยู่ด้วยกัน 6 รูป คือพระจารย์มั่ง จังอินทร์ (เจ้าอาวาส)

พระนัน ดวงงาม, พระพิมพ์ สาลี, สามเณรบุญมา อินทร์แก้ว, สามเณรบุญศรี อินทร์แก้ว ,สามเณรดำ อินทร์แก้ว

ต่อมาประมาณ พ.ศ. 2442 พระอาจารย์มั่ง ได้ลาสมณเพศ ในเวลาต่อมา ได้รับเลือกตั้งเป็นกำนันตำบลเมืองหลวง อำเภออุทุมพรพิสัย จังหวัดศรีสะเกษ และต่อมาไม่นานไม่มีพระภิกษุสามเณร

จำพรรษาจึงกลายเป็นวัดร้าง และร้างอยู่ประมาณ 38 ปี

ต่อมาประมาณ พ.ศ. 2480 สมัยผู้ใหญ่เปอะ อินทร์แก้ว ได้มีนายแดง ประดาห์ ได้ซื้อที่ดินของ นางทอง มะยา หลานของนางเมา ประดาห์ เป็นจำนวนเงิน 15 บาท และได้บริจาคบ้านไม้

1 หลัง ให้สร้างวัด (บริเวณปัจจุบัน) เป็นบ้านไม้เสา 12 ต้น สร้างโดยพระอาจารย์พุฒ พรหมเมา

( ต่อมาได้รับการแต่งตั้งเป็นเจ้าอาวาส ) ร่วมกับพระอาจารย์สอน สุดศรี, สามเณรสิงห์ มะยา,

สามเณรบุตร มะยา, สามเณรว่อง อินทร์แก้ว, สามเณรสุวรรณ บัวพร, สามเณรเก็ง สาลี, สามเณรเสาร์ จังอินทร์, สามเณรพันธ์ จังอินทร์, สามเณรทองดี พรหมเมา, ได้ร่วมกันก่อตั้งจัดสร้างขึ้น และชาวบ้านได้ร่วมกันบริจาคทรัพย์เป็นจำนวนเงินหนึ่ง ซื้อบ้านของนางพอง บ้านนาทุ่ง

มาสร้างวัดเพิ่มเติม และทางวัดจึงได้ขออนุญาตจัดตั้งวัด และได้เปลี่ยนชื่อวัดจากวัดบ้านจังเอิน เป็นวัดชัยสว่าง และทางการได้ประกาศเป็นวัดที่ถูกต้อง

เมื่อประมาณ พ.ศ. 2489 ได้ทำการสร้างศาลาการเปรียญขึ้น เป็นอาคารไม้สองชั้น มุงหญ้าคาใช้เป็นโรงเรียน ต่อมา พ.ศ. 2497 จึงได้แต่งตั้งโรงเรียน ชื่อว่าโรงเรียนศาลาวัดบ้านจังเอิน

ต่อมาพระอาจารย์พุฒ พรหม ได้ลาสมณเพศ ชาวบ้านจึงได้ไปนิมนต์พระอาจารย์ทองอินทร์ สิงห์เจริญ จากวัดหนองห้าง มาเป็นเจ้าอาวาสแทน และได้เริ่มสร้างพระอุโบสถขึ้น แบบอาคารไม้เสาไม้ มุ่งด้วยแผ่นไม้ต่อมาพระอาจารย์ทองอินทร์ สิงห์เจริญ ได้ลาสมณเพศ พระอาจารย์บุญทอง

ศิริบัว ได้รับแต่งตั้งเป็นเจ้าอาวาสแทน แล้วต่อมาท่านก็ได้รื้ออาคารพระอุโบสถหลังเก่าลง แล้วสร้างหลังใหม่ขึ้นเป็นอาคารอิฐแดง ( ทำเอง ) เสาไม้มุงสังกะสี และได้ขอพระราชทานวิสูงคามสีมา และทางราชการได้ประกาศพระราชทานวิสูงคามสีมา เมื่อวันที่ 24 กุมภาพันธ์ พ.ศ. 2498 สมัยนายอำเภออุทุมพรพิสัย และได้จัดงานผูกพัทธสีมา ฝังลูกนิมิต เมื่อ พ.ศ.2499 ต่อมาได้รื้อศาลาหลัง

เก่าซึ่งชำรุดทรุดโทรมมาก และได้สร้างขึ้นใหม่

ต่อมา พ.ศ. 2503 พระอาจารย์บุญทอง ศิริบัว ได้ลาสมณเพศ ชาวบ้านจึงได้ไปนิมนต์หลวงพ่อจันทร์ วัดบ้านจานแสนไชย มารักษาการแทนเจ้าอาวาส ต่อมาไม่นานหลวงพ่อจันทร์ ก็ได้ขอลากลับไปอยู่วัดเดิม ชาวบ้านจึงได้นิมนต์หลวงพ่อลี จากวัดเมืองหลวงมารักษาการแทนเจ้าอาวาส ต่อมาหลวงพ่อลี ลากลับไปอยู่วัดเดิม

พระอาจารย์เจริญ สุขกาโม จึงได้รับแต่งตั้งเป็นเจ้าอาวาส ต่อมาหลวงพ่อทองดำ อุตฺตโม ซึ่งเดินทางมาจากวัดคลองขวาง จังหวัดนนทบุรี ได้ขอรื้อพระอุโบสถลง และเริ่มทำการก่อสร้างเป็นแบบอิฐบล็อกตัน ( ทำเอง ) และต่อมาพระอธิการเจริญ สุขกาโม ได้ลาสมณเพศ หลวงพ่อเต็ง ได้รักษาการแทนเจ้าอาวาสวัด และต่อมาหลวงพ่อเต็ง ได้ไปจำพรรษาที่สำนักสงฆ์เขาดินอรัญญาราม(บ้านหนองสิมน้อย)

เมื่อ วันที่ 8 กรกฎาคม พ.ศ. 2531 พระอาจารย์ทองใบ ถาวโร ได้รับแต่งตั้งเป็นเจ้าอาวาสวัดชัยสว่าง การสร้างพระอุโบสถ์หลังใหม่ก็เป็นที่เรียบร้อย คิดเป็นมูลค่าประมาณ ๔ ล้านบาท และได้ทำพิธียกช่อฟ้า เมื่อ วันที่ 9 เดือน มิถุนายน พ.ศ. 2533

ต่อมาศาลาการเปรียญหลังเก่า เป็นไม้ทั้งหลัง เกิดชำรุกทรุดโทรม พุพัง และไม่สามารถใช้งานได้ ไม่สามารถบำเพ็ญการกุศลทางพระพุทธศาสนาได้ คณะกรรมการวัดจึงได้มีมติให้รื้อเพื่อสร้างใหม่

จึงได้ทำการรื้อศาลาการเปรียญหลังเก่าลง เมื่อวันที่ ๑๐ มกราคม พ.ศ. 2545 และเริ่มก่อสร้าง เมื่อ วันพุธที่ 20 กุมภาพันธ์ พ.ศ. 2545 ตรงกับขึ้น 9 ค่ำ เดือน 4 แล้วเสร็จ วันพฤหัสบดีที่ 9 มิถุนายน

พ.ศ. 2548 ตรงกับวันขึ้น 3 ค่ำ เดือน 7 ใช้งบประมาณในการก่อสร้างร่วมทั้งสิ้น 5,289,557.บาท

ห้าล้านสองแสนเก้าหมื่นแปดพันห้าร้อยห้าสิบเจ็ดบาทถ้วน

 

 ( พระครูสุวรรณชัยกิจ )

 เจ้าอาวาสวัดชัยสว่าง

บัณทึกเขียนข้อมูลเรียบเรียง

- อ.สุทธิรัก สาลี

- พระสาคร กวิวํโส

 แก้ไขเพิ่มเติม ๑๐ ตุลาคม ๒๕๕๕